電子遊戲類型

係指對電子遊戲分類嘅一套方法。

粵維嘅電子遊戲類型一覽有列出嗮電子遊戲類型。

概論 

電子遊戲類型嘅分法一般都係睇玩法，而唔係故仔內容，每個類型嘅電子遊戲喺規則上都有某啲共通點，所以玩起上嚟會相似，例如一款射擊遊戲定義上實會要玩家用一啲長距離武器殺敵，而喺美學設計上，把長距離武器可以設計成弓箭噉嘅樣又得，科幻入面常見嘅激光武器又得。主要類型包括動作遊戲、戰略遊戲、冒險遊戲、角色扮演同模擬遊戲等。呢啲分類大多數都係喺發展過程當中約定俗成，並冇一套統一標準。

心理 
電子遊戲類型可以影響玩家嘅行為：例如有研究就試過用眼動追蹤嚟監察住玩家打機嗰陣對眼點郁，發現喺玩第一人稱射擊遊戲嗰時，玩家傾向望實畫面中間，而喺玩動作冒險遊戲嗰時，玩家就傾向周圍望，望勻嗮成個畫面。

打機用語
遊戲設計
電子遊戲設計

攷